આ મહિલા ચાર કિલોમીટર પગપાળા ચાલીને મંદિર પહોંચી હતી. બે મહિલાઓએ મંદિરમાં પ્રવેશવા માટે સબરીમાલા પહાડ ચઢવાનું શરૂ કર્યું હતું. આ બન્ને મહિલાઓ મંદિરમાં દર્શન કરવા જઈ રહી હતી પરંતુ વિરોધીઓએ મહિલાઓને અટકાવી દીધી હોવાનું જણાયું છે. પ્રાપ્ત અહેવાલ મુજબ બન્ને મહિલાઓ મંદિર દ્વારથી પરત ફરી છે. કેરળ આઈજીએ જણાવ્યું કે અમે બન્ને મહિલાઓને સ્થિતિ અંગે વાકેફ કરી અને બન્ને પરત ફરવા તૈયાર થઈ હતી. પોલીસે આ મહિલાઓની સુરક્ષાને ધ્યાનમાં રાખીને તેમને હેલમેટ પહેરાવી દીધી હતી. આ બે મહિલાઓ પૈકી એક પત્રકાર છે અને બીજી સામાજિક કાર્યકર્તા છે. આ બન્ને મહિલાઓને કેરળ પોલીસે સુરક્ષા પુરી પાડી છે.